આવી પાર્ટીઓમાં કાન અને મગજ ફાટી જાય એવુંં લાઉડ ટ્રાન્સ મ્યુઝિક, આછા અંધારા જેવી રોશની, હાથમાં સિગારેટ, શરાબની બોટલો, રગોમાં દોડતું ડ્રગ અને ઝૂમતી કાયા જોવા મળે છે. જાતજાતના કેફી પદાર્થનો નશો રેવ પાર્ટીનું એક આકર્ષણ છે તો બીજું આકર્ષણ યુવક અને યુવતીઓનું હોય છે. આવી પાર્ટીઓમાં માલેતુજાર પરિવારના યંગસ્ટર્સ સાથે કૉલેજિયન્સ પણ મજા માણવા આતુર હોય છે. ક્યારેક આવી પાર્ટીમાં મૉડેલ અને સેલિબ્રિટીઝને બોલાવીને ડબલ મજા માણવાના પ્રયાસો થાય છે. ડિસેેમ્બર મહિનાના અંતને ધ્યાને લઈને થતી આવી પાર્ટીઓ જાન્યુઆરી માસ સુધી ચાલે છે.